ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
18 ส.ค. 2559

สรุปภาวะตลาดภาคเช้า : ฟื้นตัว – SET ฟื้นตัว หลังจากเกิดการพักฐานจากกรอบบนบริเวณ 1555-1560 จุด ในช่วงสองวันที่ผ่านมา โดยการฟื้นตัวเช้านี้ นำโดยแรงซื้อกลับในกลุ่มแบงก์ สร้าง Sentiment เชิงบวกให้กับตลาด ส่วนปัจจัยต่างประเทศ ตลาดน่าจะรอประเมินทิศทางดอกเบี้ยของเฟด จากการประชุม Jackson Hole ศุกร์หน้า ซึ่งจะมีถ้อยแถลงของเยลเลน ทั้งนี้ SET ปิดตลาดช่วงเช้าที่ระดับ 1549.58 จุด +17.95 จุด หรือ +1.2% ด้วยมูลค่าซื้อขายที่ระดับ 3.2 หมื่นลบ. กลุ่มหลักแบงก์ หนุนตลาด ปิดบวก +2.0% ส่วนพลังงาน และ ICT ปิดบวกเช่นกันที่ +0.9% และ +0.8% ตามลำดับ ด้านตลาดภูมิภาคบวกลบคละเคล้า
กลยุทธ์ที่แนะนำ :ช่วงบ่าย: ติดตามบริเวณ 1550 จุด หากปิดยืนเหนือได้ จะส่งสัญญาณที่ดีต่อในวันพรุ่งนี้ เพื่อขึ้นทดสอบกรอบบนเดิมอีกครั้งบริเวณ 1555-1560 จุด และหากขึ้นทะลุผ่านได้ จะไปได้อีกเฮือกตามเป้าหมายในภาพรวมที่ 1570-1580 จุด ส่วนหากอ่อนตัว ยังพออะลุ่มอล่วยได้บ้างว่า หากไม่ต่ำกว่ากรอบล่างระยะสั้นที่ 1535 จุด ยังเป็นสัญญาณที่ดีอยู่ มิฉะนั้น จะไม่ดีในภาพรวมแล้ว กลยุทธ์ ควรเน้นขายปรับพอร์ตลงเรื่อยๆ เพื่อลดน้ำหนักการลงทุน ส่วนจะเข้าตลาดช่วงนี้ เน้นเพียงระยะสั้น ทั้งนี้ หุ้นแนะนำตามสัญญาณเทคนิค ได้แก่ WIIK (รับ 4.34 ต้าน 4.62 Cut 4.16)